༈ སྡེ་དགེ་ལྷ་སྲས་རིན་པོ་ཆེའི་གསུང་ལན།
དགེ་ལེགས་ཡོན་ཏན་དུ་མའི་འབྱུང་གནས་ཏེ།།
འཇིག་རྟེན་གསུམ་སྲུང་སྙན་པའི་བ་དན་ཅན།།
མཆོག་གསུམ་བྱིན་རླབས་གདུགས་དཀཪ་གྲིབ་བསི
མི་དབང་གང་དེ་ཡུན་རིང་སྐྱོང་གྱུར་ཅིག།
མང་བཀུར་གཉིས་པའི་རིགས་སུ་ལྷས་བཀོས་ཤིང༌།།
བསོད་ནམས་ར་བ་མཁའ་ལྟར་རྒྱ་ཆེ་བ།།
ཆོས་ཀྱིས་དག་པོའི་བློ་གྲོས་གསེར་བཟང་གི།
རྩིབས་སྟོང་རྣམ་པར་བཀྲ་བའི་མདུན་ས་རུ།།
གུས་པས་ཞུ་གསོལ།
གང་ཞིག་འོ་མའི་མཚོ་ལས་བདུད་རྩི་བཞིན།།
མཁས་རྣམས་མངོན་འདོད་རྣམ་དཔྱོད་གཡས་འ
ཕྱོགས་ཀྱི་བུ་མོའི་རྣ་བར་བསྒྲག་པ་ལས།།
གྲགས་པ་རབ་གསལ་དགེ་དབང་གཉིས་པ་བཞིན།།
རིན་ཆེན་རིགས་ལས་འདོད་འབྱུང་བཻཌཱུརྻ།།
བྱི་དོར་བྱས་པས་དགོས་འདོད་དཔལ་སྟེར་བྱེད།།
ས་གཞི་སྐྱོང་བ་གནས་ཅན་ལ་གོམས་ན།།
སྐྱེ་དགུའི་ཉེར་འཚོ་འགྱུར་བ་དངོས་པོའི་གཤིས།།
412

རང་དང་གཞན་བསྐུལ་གྱིས་ངོར་བྲིས་པའི་ཡིག་བསྐུར་ཚིགས་སུ་བཅད་པའི་ཕྲེང་བ།

སྡེ་བཞི་རྒྱ་མཚོ་ཆེ་ལ་གནས་བཅས་ཤིང༌།།
དགེ་བཅུའི་གསེར་མིག་འཁྱིལ་བའི་ལྟོང་དཀར་ཉ།།
གཙུག་ལག་གཉིས་ཀྱི་གཤོག་ཟུང་བསྐྱོད་པ་ལས།།
ཚོགས་རབ་ཆུ་བདག་ཕུལ་དུ་བྱུང་བར་རྟོགས།།
ཐུན་མོང་ཐུན་མིན་རིག་པའི་ཀླུང་བརྒྱ་ཕྲག།
ལྷག་མེད་ཐུགས་ཀྱི་དཔལ་བེའུར་འཁྱིལ་པས་ན།།
བོང་བ་གསེར་དུ་གཟིགས་པའི་ཚངས་སྲས་གླུ།།
བསྩལ་བའི་གུས་སྤྲོ་རབ་དགའི་དཔལ་ལ་འགྲན།།
ཀུན་རྨོངས་སྙིང་ལ་ཞུགས་པའི་ད་རི་དྲྭ།།
མཁས་གྲུབ་དམ་པའི་རྗེས་སུ་མ་སྙོགས་པས།།
བས་མཐའི་ནགས་སུ་འཕྱི་སྒོམ་བརྟུལ་ཞུགས་ཀྱིས།།
འདུ་ཤེས་གསུམ་གྱི་སྒྲུབ་ལ་བརྩོན་བཞིན་མཆིས།།
མཚམས་ཞུས།
མཐོ་རིས་མཛེས་མའི་ལག་པས་ལེགས་བརྟན་པ།།
སྐུ་ཚེའི་རྒྱལ་མཚན་ནུབ་པ་མེད་པ་དང༌།།
གྲགས་པའི་རྔ་ཡབ་ཕྱོགས་མཐར་བསྐྱོད་པ་ཡིས།།
ས་ལས་རྣམ་པར་རྒྱལ་བ་ཉིད་དུ་གསོལ།།
413

ཞལ་གདམས་དང་འཕྲིན་ཡིག་དཀར་ཆག་སོགས་ཀྱི་སྐོར།

ཕན་བདེའི་བུམ་བཟང་བདུད་རྩིའི་ཆར་འབེབས་པ།།
ས་ཡི་བདག་པོ་ཆོས་བཞིན་འཚོ་བ་ན།།
སྐྱེ་བོ་ཐམས་ཅད་འཚོ་བ་ཉིད་འགྱུར་བས།།
བཞེད་དགུ་འགྲུབ་པར་གསོལ་བ་སྨོས་ཅི་དགོས།།
དོན་བཟང་སྦྲང་རྩིའི་དོགས་པས་དཔྱངས་པ་ཡི།།
སྟན་ཚིག་པདྨ་གསར་པའི་ཆུན་པོ་ནི།།
མཉེས་གཤིམས་གཟིགས་པས་ནམ་ཡང་མི་བསྐྱུད་པར།།
མགུལ་དང་རྣ་བའི་རྒྱན་ཏུ་བསྩོལ་བར་ཞུ།།
ཤེས་ཞུ་འདེགས་སྤྱན་ཟུར་གཡོ་བའི་རྟེན་མཚོན་བཅས་ད་རི་དྲྭ་བཾ་སྟེང་སྤྲུལ་མིང་ནས་གུས་པས་ཕུལ་བའི་ཞུ་ཡིག།